کولت. آذ آذربایجانین سئویلن گنج شاعری آقشین یئنیسئیین «کند» شعیرینی تقدیم ائدیر:
چایلار آخار آغاجلارین ایچیندن، ایچیندن،
قورویارلار بوداقلار اؤز اوجوندان، اوجوندان،
قوشلار قورخار بولودلارین کؤچوندن، کؤچوندن،
شیمشک چاخار گؤیدن قاچار یاغیشلار، یاغیشلار.
دولوشار اوت تایاسینا سرچهلر، سرچهلر،
سرچهلر اوت تایاسیندا گئجهلر، گئجهلر،
یورغون سورو آخشام کنده گئج گلر، گئج گلر،
گون باتینجا کنده ائنر یوخوشلار، یوخوشلار.
گؤوشهیهرک کؤکس اؤتورر اینکلر، اینکلر.
بویلو گلین یویوب سرر کؤینکلر، کؤینکلر،
سفره اوسته پیچیلداشار ببکلر، ببکلر.
سوکوت چؤکر، فیکره گئدر باخیشلار، باخیشلار.
سحر گونش قونشو کنددن اوجالار، اوجالار،
اویانمامیش هله حیط باجالار، باجالار،
صوبحدن قالخیب ناماز قیلار قوجالار، قوجالار،
دیز چؤکرلر، الله بیزی باغیشلا، باغیشلا.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab